Kristoffer Kanestrøm

Kristoffer Kanestrøm (født 18. juli 1983 i Tromsø) er en norsk lokalpolitiker (FrP). Han var i perioden 2011–2015 byråd for helse og omsorg i Tromsø kommune. Han var også byrådets nestleder.

Kanestrøm har sittet fire perioder i Tromsø kommunestyre, og han er fra 2019 valgt for sin femte periode, siden han ble innvalgt første gang i 2003.

I perioden 2003–2007 var han medlem av oppvekstkomiteen. 

I perioden 2007–2011 var han medlem av formannskapet.

I perioden 2011–2015 var han byråd for helse og omsorg.

I perioden 2015–2019 var han medlem av helse- og velferdskomiteen.

I perioden 2019–2023 er han medlem av helse- og velferdsutvalget.

Kristoffer Kanestrøm har også to perioder bak seg som representant i Troms fylkesting, fra 2007–2011 og 2011–2015.

I perioden 2009–2013 var Kanestrøm andre vararepresentant til Stortinget for Troms FrP. I samme periode var han også medlem av Kringkastingsrådet i NRK.

Kanestrøm var varamedlem i Tromsøysund menighetsråd 2011–2015.  Fra 2015 har Kanestrøm vært leder i Tromsøysund menighetsråd.

 Referanser 

 Eksterne lenker 
 Presentasjon på Tromsø kommunes nettsted 5. oktober 2012; besøkt 28. juni 2013.
 Biografi på Stortingets nettsted; besøkt 28. juni 2013.
 «FpU-veteran med toppverv!», på FpUs nettsted 27. oktober 2011; besøkt 28. juni 2013.

Kategori:FrP-politikere i Troms
Kategori:Byråder i Tromsø
Kategori:Tillitsvalgte i FpU
Kategori:Personer fra Tromsø kommune